stanford-oval/wikipedia huggingface dataset:
ชูอิจิ อิเกดะ

ชูอิจิ อิเกดะ (ญี่ปุ่น: 池田秀一; โรมาจิ: Ikeda Shūichi) เป็นนักพากย์ชายชาวญี่ปุ่น เคยเป็นนักแสดง เกิดเมื่อวันที่ 2 ธันวาคม พ.ศ. 2492 ที่โตเกียว สังกัดค่ายไฮเคียว ผลงานที่สร้างชื่อเสียงให้แก่เขาคือ "ชาร์ อัสนาเบิล" จากเรื่องโมบิลสูทกันดั้ม
ในอดีต อิเกดะเคยแต่งงานกับเคโกะ โทดะ นักแสดง-นักพากย์หญิงผู้พากย์เสียงอันปังแมน แต่ภายหลังได้หย่ากัน และมาแต่งงานใหม่อีกครั้งกับนักพากย์หญิง ซากิโกะ ทามางาวะ
ผลงาน > แอนิเมชัน

ไดเทิร์น 3 รับบทเป็น คอมมานเดอร์แรดิก
โมบิลสูทกันดั้ม รับบทเป็น ชาร์ อัสนาเบิล
โมบิลสูทเซต้ากันดั้ม รับบทเป็น ควาโทร บาจีน่า (ชาร์ อัสนาเบิล)
โมบิลสูทกันดั้ม : ชาร์ เคาน์เตอร์ แอทแทค รับบทเป็น ชาร์ อัสนาเบิล
โมบิลสูทกันดั้ม : ยูนิคอร์น รับบทเป็น ฟลู ฟอนทอล
เกงกิยอดนักสู้ รับบทเป็น มิชิมะ เอจิ
แมชชีนโรโบ รับบทเป็น เดวิล ร็อก เคลย์
อะไคโคดัน ซิลเลียน (Red Photon Zillion) รับบทเป็น พันตรีแมกซ์ ซี้ด
เซนต์เซย่า รับบทเป็น สกอร์เปี้ยน มิโร
บันทึกสงครามเกาะโลดอส รับบทเป็น กษัตริย์คาชู
SD กันดั้มฟอร์ซ รับบทเป็น คอมมานเดอร์ซาซาบี้
ซามูไรพเนจร รับบทเป็น ฮิโกะ เซจูโร่
อาร์กเดอะแลด รับบทเป็น ชู
ไซเบอร์ฟอร์มูล่า SAGA รับบทเป็น นางุโมะ เคียวชิโร่
ไซเบอร์ฟอร์มูล่า SIN รับบทเป็น นางุโมะ เคียวชิโร่
ยอดนักสืบจิ๋วโคนัน รับบทเป็น อาคาอิ ชูอิจิ
อาร์ม หัตถ์เทพมืออสูร รับบทเป็น จาบาว็อค
นินจาคาถาโอ้โฮเฮะ รับบทเป็น ซาซานามิ
วันพีซ รับบทเป็น แชงคูส
คนปีศาจ รับบทเป็น มาร์ติน เรสต์
เหนือฟ้าใต้พิภพ ข้าเจ๋งสุด รับบทเป็น นัตสึเมะ ชิน
เคโรโระ ขบวนการอ๊บอ๊บป่วนโลก รับบทเป็น นิชิซาวะ ไบโอะ (พ่อของโมโมกะ)
กันดั้มซี้ดเดสทินี รับบทเป็น กิลเบิร์ต ดูแรนดัล
กันสลิงเกอร์เกิร์ล รับบทเป็น เฟอร์มี
ผ่ากฎอลเวง รับบทเป็น มาร์กาเร็ต
แองเจิ้ลฮาร์ท รับบทเป็น ชินจัง มาสเตอร์ร้านสแน็ก
อุตาวาเรรุโมโนะ รับบทเป็น ดี
ไซอุนโคคุโมโนงาตาริ รับบทเป็น โค โชกะ, ผู้บรรยาย
ผลงาน > เกม

แองเจลีค รับบทเป็น คาทิส
อาร์กเดอะแลด 2, 3 รับบทเป็น ชู
ซูเปอร์โรบ็อตไทเซ็น รับบทเป็น ชาร์ อัสนาเบิล, ควาโทร บาจีน่า
เมลตี้แลนเซอร์ The 3rd Planet รับบทเป็น แมกซิมิเลียน โคลเอ้
วาลคิรีโปรไฟล์ รับบทเป็น โอดิน, บาร์บารอซซา
วาลคิรีโปรไฟล์ 2 รับบทเป็น โอดิน
อีส IV - เดอะดอว์นออฟอีส รับบทเป็น เอลดีล
ชาโดว์ฮาร์ทส II รับบทเป็น บลังก้า
อุตาวาเรรุโมโนะ รับบทเป็น ดี
ผลงาน > ภาพยนตร์ต่างประเทศ

East of Eden พากย์เสียงของ แคล ทราสก์ (เจมส์ ดีน)
Year of the Dragon พากย์เสียงของ โจอี้ ไท (จอห์น โลน)
King Kong Lives พากย์เสียงของ แฮงค์ มิตเชลล์ (ไบรอัน เคอร์วิน)
Sliver พากย์เสียงของ ซีค ฮอว์กิ้นส์ (วิลเลียม บอลวินด์)
The Crow พากย์เสียงของ อีริค เดนเวน (แบรนดอน ลี)
Streets of Fire พากย์เสียงของ ทอม โคดี้ (ไมเคิล พาเร)
Die Another Day พากย์เสียงของ เจ้า (ริค ยูน)
The Chronicles of Narnia: The Lion, the Witch and the Wardrobe พากย์เสียงของ หมาป่า
Platoon พากย์เสียงของ พลทหารคริส เทย์เลอร์ (ชาร์ลี ชีน)
Major League (1989) พากย์เสียงของ ริค วอห์น (ชาร์ลี ชีน)
Fear and Loathing in Las Vegas พากย์เสียงของ ราโอล ดุค (จอห์นนี่ เด็ปป์)
The Fast and the Furious พากย์เสียงของ จอห์นนี่ ทราน (ริค ยูน)
Needing you (ใช่เลย! รักเธอเต็มเอ๋อ) พากย์เสียงของ แอนดี้ (หลิวเต๋อหัว)
Once Upon a Time in China พากย์เสียงของ หวงเฟยหง (หลี่เหลียนเจี๋ย)
แหล่งข้อมูลอื่น

ประวัติส่วนตัวในเว็บต้นสังกัด (ไฮเคียว) เก็บถาวร 2007-03-23 ที่ เวย์แบ็กแมชชีน
| ด ค กเซยูอะวอดส์ สาขานักพากย์สมทบยอดเยี่ยม |
| --- | --- |
นักพากย์สมทบชายยอดเยี่ยม (2007–2022):  อากิระ อิชิดะ / โคกิ มิยาตะ (2007)  ฮิโรชิ คามิยะ / ไดซูเกะ โอโนะ (2008)  คาซูฮิโกะ อิโนอูเอะ / โทโมกาซุ ซูงิตะ (2009)  ชินอิจิโร มิกิ / ไดซูเกะ นามิกาวะ (2010)  คาซูยะ นากาอิ / โนบูฮิโกะ โอกาโมโตะ (2011)  เรียวเฮ คิมูระ / มาโมรุ มิยาโนะ (2012)  ยูกิ โอโนะ / จุนอิจิ ซูวาเบะ (2013)  โยชิมาซะ โฮโซยะ (2014)  คัตสึยูกิ โคนิชิ / โทชิยูกิ โมริกาวะ (2015)  โยชิมาซะ โฮโซยะ / เค็นอิจิ ซูซูมูระ (2016)  โฮจู โอตสึกะ (2017)  จุนอิจิ ซูวาเบะ (2018)  โทรุ ฟูรูยะ / เค็นตะ มิยาเกะ (2019)  มาโกโตะ ฟูรูกาวะ / ไคโตะ อิชิกาวะ (2020)  ทาเกฮิโตะ โคยาซุ / โนบูนางะ ชิมาซากิ (2021)  ฟูมิฮิโกะ ทาจิกิ / ยูอิจิ นากามูระ (2022) 
นักพากย์สมทบหญิงยอดเยี่ยม (2007–2022):  ยูโกะ โกโต / อามิ โคชิมิซุ (2007)  ริเอะ คูงิมิยะ / มิตสึกิ ไซงะ (2008)  อายะ เอ็นโด / มิยูกิ ซาวาชิโระ (2009)  คิกูโกะ อิโนอูเอะ / ยูอิ โฮริเอะ (2010)  ซาโตมิ อาราอิ / คานาเอะ อิโต (2011)  เอมิริ คาโต (2012)  ซายากะ โอฮาระ / ฮารูกะ โทมัตสึ (2013)  ยูอิ อิชิกาวะ (2014)  คานะ ฮานาซาวะ / มิยูกิ ซาวาชิโระ (2015)  ชิซูกะ อิโต / ซาโอริ ฮายามิ (2016)  เมงูมิ ฮัง (2017)  ซาโอริ โอนิชิ / อายาเนะ ซากูระ (2018)  ยู เซริซาวะ / นาโอะ โทยามะ (2019)  อัตสึมิ ทาเนซากิ (2020)  เรนะ อูเอดะ / อาการิ คิโต (2021)  มิกาโกะ โคมัตสึ / ริเอะ ทากาฮาชิ (2022) 
นักพากย์สมทบยอดเยี่ยม† (2023–ปัจจุบัน):  ชูอิจิ อิเกดะ / เรียวตาโร โอกิอายุ / อัตสึมิ ทาเนซากิ (2023)  โยเฮ อาซากามิ / มานากะ อิวามิ / มามิโกะ โนโตะ (2024) 
† ตั้งแต่ พ.ศ. 2566 (เซยูอะวอดส์ ครั้งที่ 17) เป็นต้นไป หมวดหมู่นักพากย์ชาย/หญิงจะถูกรวมเป็น "นักพากย์ยอดเยี่ยม" โดยไม่มีการแบ่งแยกทางเพศ
ยู เซริซาวะ

Japanese voice actress
| ยู เซริซาวะ |
| --- | --- |
芹澤 優
เกิด:  (1994-12-03) 3 ธันวาคม ค.ศ. 1994 (30 ปี) โตเกียว ประเทศญี่ปุ่น
อาชีพ: นักพากย์
องค์การ: อาเว็กซ์พิกเจอร์
ส่วนสูง: 163 ซม.
ยู เซริซาวะ (芹澤 優, せりざわ ゆう, 3 ธันวาคม 1994 -) เป็นนักพากย์ นักร้อง ไอดอล ชาวญี่ปุ่น เป็นสมาชิกของกลุ่มไอดอล i☆Ris สังกัด 81 Produce และ อาเว็กซ์พิกเจอร์ เกิดที่โตเกียว
นักแสดงหญิง ยุกิ ไซโต เป็นน้องสาวของแม่
เอเชียนเกมส์ฤดูหนาว 2029

| --- | --- |
เมืองเจ้าภาพ: นีอม, ประเทศซาอุดีอาระเบีย
ประธานพิธีเปิด: พระมหากษัตริย์ซาอุดีอาระเบีย (คาดการณ์)
ฤดูร้อน
← ไอจิ–นาโงยะ 2026โดฮา 2030 →
ฤดูหนาว
← ฮาร์บิน 2025TBD →
เอเชียนเกมส์ฤดูหนาว 2029 (อาหรับ: دورة الألعاب الآسيوية الشتوية 2029, อังกฤษ: 2029 Asian Winter Games) ซึ่งรู้จักกันอย่างเป็นทางการในชื่อ เอเชียนเกมส์ฤดูหนาว ครั้งที่ 9 (อังกฤษ: IX Asian Winter Games) และรู้จักกันทั่วไปในชื่อ โทรญีนา 2029  จะเป็นครั้งที่เก้าของการแข่งขันกีฬาเอเชียนเกมส์ฤดูหนาว การแข่งขันกีฬาหลายประเภททั่วเอเชียที่จะจัดขึ้นในตรุจญีนาของนีอม, ประเทศซาอุดีอาระเบีย
เมืองโทรเจนาได้รับเลือกให้เป็นเมืองเจ้าภาพในการประชุมสมัชชาโอซีเอครั้งที่ 41 เมื่อวันที่ 4 ตุลาคม พ.ศ. 2565 ในกรุงพนมเปญ, ประเทศกัมพูชา นี่เป็นการแข่งขันกีฬาเอเชียนเกมส์ฤดูหนาวครั้งแรกที่จัดขึ้นในประเทศซาอุดีอาระเบีย และในคาบสมุทรอาหรับ มันจะเป็นการแข่งขันกีฬาฤดูหนาวครั้งแรกที่จัดขึ้นในประเทศที่ใช้ภาษาอาหรับ
ดูเพิ่ม

เอเชียนอินดอร์และมาร์เชียลอาตส์เกมส์ 2025
เอเชียนเกมส์ 2034
| ก่อนหน้า |  | เอเชียนเกมส์ฤดูหนาว 2029 |  | ถัดไป |
| --- | --- | --- | --- | --- |
| เอเชียนเกมส์ฤดูหนาว 2017  (ซัปโปโระ, ประเทศญี่ปุ่น) |  |   การแข่งขันกีฬาเอเชียนเกมส์ฤดูหนาว  (ค.ศ. 2029) |  | 2033 TBA |
| ด ค กเอเชียนเกมส์ |
| --- | --- | --- |
 กีฬา  การคัดเลือกเจ้าภาพ  OCA  NOCs  ตารางเหรียญรางวัล  สรุปเหรียญ ฤดูร้อน  ฤดูหนาว  ผู้รับเหรียญรางวัล  สัญลักษณ์  มาสคอต 
| ฤดูร้อน |   1951 นิวเดลี   1954 มะนิลา   1958 โตเกียว   1962 จาการ์ตา   1966 กรุงเทพ   1970 กรุงเทพ   1974 เตหะราน   1978 กรุงเทพ   1982 นิวเดลี   1986 โซล   1990 ปักกิ่ง   1994 ฮิโรชิมะ   1998 กรุงเทพ   2002 ปูซาน   2006 โดฮา   2010 กว่างโจว   2014 อินช็อน   2018 จาการ์ตา–ปาเล็มบัง   2022 หางโจว†   2026 ไอจิ–นาโงยะ   2030 โดฮา   2034 รียาด    2038 รอประกาศ  |  |
| ฤดูหนาว |   1986 ซัปโปโระ   1990 ซัปโปโระ   1996 ฮาร์บิน   1999 คังว็อน   2003 อาโอโมริ   2007 ฉางชุน   2011 อัสตานา–อัลมาตี   2017 ซัปโปโระ   2025 ฮาร์บิน   2029 นีอม  |  |
 †เลื่อนออกไปเป็นปี ค.ศ. 2023 เนื่องจากการระบาดทั่วของโควิด-19
ตระกูลจิราธิวัฒน์

| จิราธิวัฒน์ |
| --- | --- |
ตระกูลบรรพบุรุษ: แซ่เจ็ง
ประเทศ: ประเทศไทย
ถิ่นพำนักปัจจุบัน: กรุงเทพมหานคร
นิรุกติศาสตร์: จิ–รา–ทิ–วัด ภาษาบาลี: जीरा (จิร)+अधि (อธิ)+वट्टना (วฑฺฒน) "ความเจริญที่ยิ่งใหญ่มาช้านาน"
ถิ่นกำเนิด: หมู่บ้านไหเค้า มณฑลไหหลำ ประเทศจีน
ต้นตระกูล: เตียง แซ่เจ็ง
ผู้นำคนปัจจุบัน: สุทธิชัย จิราธิวัฒน์
ตระกูลที่เกี่ยวข้อง: ราชสกุลกิติยากร
ทรัพย์สิน: กลุ่มเซ็นทรัล
ตระกูลจิราธิวัฒน์ เป็นตระกูลนักธุรกิจชาวไทยเชื้อสายจีน เป็นเจ้าของกลุ่มเซ็นทรัล ในปี พ.ศ. 2562 นิตยสาร ฟอบส์ จัดอันดับให้เป็นตระกูลที่มีความมั่งคั่งเป็นอันดับ 2 ของไทย มีมูลค่าทรัพย์สิน 6.7 แสนล้านบาท ประกอบธุรกิจทั้งในประเทศและต่างประเทศ ครอบคลุม​ 9 หน่วยธุรกิจ รวมแล้วหลายสิบแบรนด์ จากข้อมูลวันที่ 20 กันยายน พ.ศ. 2562 มีจำนวนสมาชิกทั้งสิ้น 232 คน จาก 5 รุ่น รุ่น 1 มี 1 คน รุ่นที่ 2 มี 38 คน แบ่งเป็นจิราธิวัฒน์ 23 คน คู่สมรส 15 คน รุ่นที่ 3 มี 90 คน แบ่งเป็นจิราธิวัฒน์ 57 คน คู่สมรส 33 คน รุ่นที่ 4 มี 86 คน แบ่งเป็นจิราธิวัฒน์ 76 คน คู่สมรส 10 คน และรุ่นที่ 5 มี 17 คน แบ่งเป็นจิราธิวัฒน์ 17 คน ในจำนวนนี้ มีคนที่ทำงานให้กับธุรกิจครอบครัวทั้งสิ้น 57 คน ตระกูลจิราธิวัฒน์ถือเป็น 1 ใน 5 ตระกูลธุรกิจใหญ่ที่ครองตลาดธุรกิจในประเทศไทย ร่วมกับตระกูลเจียรวนนท์ (เครือเจริญโภคภัณฑ์), ตระกูลสิริวัฒนภักดี (กลุ่มทีซีซี), ตระกูลภิรมย์ภักดี (บุญรอดบริวเวอรี่) และตระกูลศรีวัฒนประภา (คิง เพาเวอร์)
ประวัติ > ต้นตระกูล

ต้นตระกูลจิราธิวัฒน์ คือ เตียง แซ่เจ็ง ชาวจีนจากหมู่บ้านไหเค้า มณฑลไหหลำ ประเทศจีน อพยพมาประเทศไทยชั่วคราวครั้งหนึ่งเป็นเวลาสั้น ๆ เนื่องจากลี้ภัยโจรสลัดที่เข้าปล้นหมู่บ้าน ก่อนจะกลับประเทศจีนหลังเหตุการณ์นั้นสงบลง กระทั่งอพยพเข้ามาประเทศไทยอย่างถาวรพร้อมภรรยาที่ชื่อ หวาน เมื่อประมาณ พ.ศ. 2470 โดยมีบุตรชายคนโตที่เกิดในประเทศจีนคือ สัมฤทธิ์ จิราธิวัฒน์ (เกิด พ.ศ. 2468 เมื่อแรกเกิดชื่อ ฮกเส่ง ฮกแปลว่าลาภ เส่งแปลว่าสำเร็จ) ที่อพยพมาอยู่ในประเทศไทยเพราะเห็นว่าเมืองไทยนั้นมีความอุดมสมบูรณ์และมีชาวจีนอพยพมาอาศัยอยู่เป็นจำนวนมาก โดยมาอาศัยอยู่กับพ่อตาคือนายตงฮั้วและนางด่านตี๋ แซ่หง่าน ที่เดินทางล่วงหน้ามาก่อนแล้ว 2–3 ปี โดยมาช่วยกิจการร้านขายข้าวสารของพ่อตาที่ชื่อ อั้นฟงเหลา ต้้งอยู่ท่าช้าง วังหน้า
เตียงเริ่มประกอบธุรกิจของตัวเอง เปิดร้านกาแฟและขายของเบ็ดเตล็ดที่บางมด โดยยืมเงินพ่อตาจำนวน 300 บาท ต่อมาย้ายไปอยู่บริเวณที่ว่าการอำเภอบางขุนเทียน ตรงข้ามสถานีรถไฟวัดจอมทอง (วัดราชโอรส) ส่วนภรรยารับจ้างตัดเย็บเสื้อผ้า เขาตั้งชื่อร้านว่า "เข่งเส่งหลี" พอในช่วงสงครามโลกครั้งที่ 2 ต้องเผชิญกับความยากลำบาก หวานผู้เป็นภรรยาเสียชีวิต สัมฤทธิ์ บุตรชายคนโตจึงมาช่วยดูแลธุรกิจ จนในปี พ.ศ. 2493 ครอบครัวของเตียงได้ขอให้ผู้ใหญ่ที่ครอบครัวเคารพนับถือตั้งชื่อนามสกุลให้ว่า "จิราธิวัฒน์" คำว่า จิระ หมายถึง ยืนนาน อธิ หมายถึง ความยิ่งใหญ่ และ วัฒน์ คือ วัฒนา เมื่อรวมแล้วหมายถึง ตระกูลที่มีความยิ่งใหญ่วัฒนาอย่างยาวนาน ต่อมาครอบครัวเริ่มขยายใหญ่ขึ้นจนถึงเกือบ 30 ชีวิต จึงได้ตัดสินใจซื้อที่ดินเพื่อสร้างบ้านพักอย่างถาวรที่ศาลาแดง พื้นที่ 3 ไร่ ใน เมื่อปี พ.ศ. 2499 เตียงเสียชีวิตเมื่อปี พ.ศ. 2511 สัมฤทธิ์ในฐานะบุตรชายคนโตจึงรับหน้าที่ดูแลทรัพย์สินและมรดก
ประวัติ > รุ่นที่ 2

รุ่นที่ 2 ที่มี สัมฤทธิ์เป็นพี่ใหญ่ ประกอบด้วยน้องอีก 25 คน คือ สัมฤทธิ์มีน้องที่เกิดจากมารดาเดียวกัน 7 คน ส่วนน้องที่เกิดกับภรรยาคนที่สอง ที่ชื่อ บุญศรี มี 13 คน และน้องที่เกิดจาก วิภา ภรรยาคนที่สาม 5 คน
สัมฤทธิ์ที่เคยทำหน้าที่เป็นพนักงานขาย นำหนังสือไปขายยังร้านใหญ่ ๆ ในกรุงเทพฯ ที่ร้านของเพื่อน ภายหลังเพื่อนเลิกกิจการ สัมฤทธิ์เห็นว่าธุรกิจนี้มีกำไรมากจึงได้ดำเนินธุรกิจนี้ โดยยืมเงินบิดา 2,000 บาท สร้อยคอทองคำของภรรยา (ของขวัญงานแต่ง) และเงินออมส่วนตัวจำนวนหนึ่งนำมาลงทุนธุรกิจนี้ เป็นธุรกิจนำเข้านิตยสารจากสหรัฐมาขาย ธุรกิจประสบความสำเร็จดี เพราะต้นทุนต่ำและได้เปรียบเรื่องอัตราแลกเปลี่ยนเงินตราและยังไม่เสียภาษีนำเข้าอีกด้วย สัมฤทธิ์นำผลกำไรมาเสนอแก่บิดาและชักชวนให้มาร่วมทุนด้วย ในปี พ.ศ. 2490 ได้เซ้งห้องแถวที่ถนนเจริญกรุง ปากตรอกกัปตันบุช สี่พระยา เปิดเป็นร้านขายหนังสือ ใช้ชื่อร้านว่า "ห้างเซ็นทรัลเทรดดิ้ง" เป็นอาคาร 1 คูหา จำนวน 2 ชั้น ช่วงแรกเน้นขายหนังสือนำเข้าจากต่างประเทศและสินค้าจากสำเพ็ง สัมฤทธิ์ไม่จ้างลูกจ้างมาช่วยงาน และยังดำเนินการเสียภาษีด้วยตัวเอง จากนั้นได้รับน้องชายสองคน คือ วันชัย และสุทธิพร มาช่วยงานหลังโรงเรียนเลิก ต่อมาสัมฤทธิ์นำสินค้าที่ลงโฆษณาในนิตยสารมาขาย อาทิ ถุงเท้า เน็คไท เสื้อกล้าม กระโปรงพลีท และชุดชั้นในสตรี เป็นต้น ขยับขยายสินค้าประเภทใหม่ ๆ และใช้วิธีเป็นตัวแทนจำหน่ายจากสินค้ามีแบรนด์ เช่น  เครื่องสำอางเฮเลน่า รูบินสไตน์ (Helena Rubinsteim) น้ำมันใส่ผมแคร้ปเดอชีน (Crepe de Chine) และเสื้อเชิ้ตแมนฮัตตัน (Manhattan) เป็นต้น
ต่อมาย้ายร้านไปที่ย่านสุริวงศ์ ริมถนนเจริญกรุง มีขนาด 3 คูหา จนได้เปิดสาขาใหม่ที่วังบูรพา เมื่อ พ.ศ. 2499 ในชื่อ "ห้างเซ็นทรัล" เป็นครั้งแรกที่นำระบบติดป้ายราคาและไม่มีการต่อราคามาใช้ ต่อมาเปิดสาขาเยาวราชแต่ไม่ประสบความสำเร็จ และ พ.ศ. 2507 เปิดสาขาใหม่ที่ราชประสงค์  เป็นตึกแถวขนาด 5 คูหา เปิดสาขาต่อมา สาขาสีลม เมื่อปี พ.ศ. 2511 ที่ถือเป็นห้างเซ็นทรัลแห่งแรกที่มีแผนกซูเปอร์มาร์เก็ต ในช่วง 2 ปีแรกที่เปิดขาดทุน แต่ได้ทำการตลาดอย่างหนักจนประสบความสำเร็จ และเปิดสาขาต่อมาที่สาขาชิดลม (2516), ลาดหญ้า (2524), ลาดพร้าว (2526), หัวหมาก (2531)
เดือนสิงหาคม 2532 สัมฤทธิ์ป่วยด้วยโรคมะเร็งปอดจึงแต่งตั้งน้องชายคนรอง วันชัย จิราธิวัฒน์  เป็นประธานคณะกรรมการเครือเซ็นทรัล และจัดองค์กรใหม่โดยแบ่งกลุ่มธุรกิจผู้บริหารรับผิดชอบโดยตรง 5 กลุ่ม ไดแก่ กลุ่มธุรกิจค้าปลีก (CRC) มีสุทธิชาติ จิราธิวัฒน์ เป็นประธาน, กลุ่มพัฒนาอสังหาริมทรัพย์ (CPN) มีสุทธิธรรม จิราธิวัฒน์ เป็นประธาน, กลุ่มธุรกิจอุตสาหกรรมและค้าส่ง (CMG) มี สุทธิศักดิ์ เป็นประธาน, กลุ่มธุรกิจโรงแรมมีสุทธิเกียรติเป็นประธาน และกลุ่มธุรกิจฟาสต์ฟู้ด มีสุทธิเกียรติเป็นประธานขณะนั้น ส่วนนายสุทธิพงษ์ จิราธิวัฒน์ อายุ 42 ปี เป็นกรรมการผู้จัดการโรงแรมเซ็นทรัลหาดกะรน ซึ่งต่อมาเสียชีวิตลงจากอุบัติเหตุขับรถพุ่งชนเสาไฟฟ้าในวันที่ 4 พฤษภาคม พ.ศ. 2545
จนสัมฤทธิ์เสียชีวิตในปี พ.ศ. 2535 วันชัยจึงขึ้นเป็นผู้นำองค์กรคนที่ 3 ในยุคการบริหารของวันชัย ธุรกิจเติบโตไปหลายด้าน เป็นยุคแห่งการขยายกิจการ ทั้งประกอบธุรกิจมอสังหาริมทรัพย์ประเภทต่าง ๆ ทั้งค้าปลีก โรงแรม และผลักดันเข้าจดทะเบียนในตลาดหลักทรัพย์แห่งประเทศไทย และแยกออกมาเป็นร้านค้าปลีกขนาดใหญ่ เช่น ซูเปอร์สปอร์ต ไทวัสดุ เป็นต้น นอกจากนี้ยังมี สุทธิสาร จิราวัฒน์ บุตรชายคนสุดท้องของเตียง ที่ได้รับการแต่งตั้งเป็นประธานเจ้าหน้าที่บริหารของบริษัท เซ็นทรัล รีเทล คอร์ปอเรชั่น จำกัด (มหาชน) โดยมีผลตั้งแต่วันที่ 1 พฤษภาคม พ.ศ. 2568
ประวัติ > รุ่นที่ 3

ทายาทรุ่นที่ 3 ของตระกูลจิราธิวัฒน์ ได้ขยายธุรกิจออกตลาดต่างประเทศ ตามเป้าหมายรับไม้ต่อจากรุ่นที่ 2  ผู้บริหารในรุ่นที่ 3 อาทิ นาย สรรคนนท์ จิราธิวัฒน์ เป็นประธานเจ้าหน้าที่บริหาร บริษัท เซ็น คอร์ปอเรชั่น กรุ๊ป จำกัด (มหาชน), กอบชัย, ทศ, ปริญญ์, เกรียงศักดิ์, พิชัย, ธีรยุทธ, ธีรเดช, ชาติ, อิศเรศ, ธรรม์, วัลยา, ยุวดี ฯลฯ โดยมี ทศ จิราธิวัฒน์ เป็นประธานกรรมการบริหาร สุทธิชัย จิราธิวัฒน์ จากรุ่นที่ 2 ประธานกรรมการ บริษัท กลุ่มเซ็นทรัล จำกัด เอ่ยว่า "ทศเป็นตัวเลือกที่ดีที่สุดในการขับเคลื่อนธุรกิจทั้งเครือ เพราะทำงานในตำแหน่งระดับสูงของกลุ่มเซ็นทรัลมานาน มีความรอบรู้ลึกซึ้งในธุรกิจค้าปลีก ซึ่งเป็นหัวใจสำคัญของกลุ่มเซ็นทรัล และเป็นผู้นำที่มีสไตล์การทำงานเชิงรุก" ส่วนชาติ จิราธิวัฒน์ถูกวางตัวให้เป็นอันดับสองของรุ่นที่ 3 ทำหน้าที่บริหารเซ็นทรัล เอ็มบาสซี
ในการบริหารของทศ ประธานกรรมการบริหาร บริษัท กลุ่มเซ็นทรัล จำกัด กลุ่มธุรกิจแบ่งเป็น 9 กลุ่มหลักคือ กลุ่มธุรกิจห้างสรรพสินค้า (CDG), กลุ่มธุรกิจสินค้าอุปโภคบริโภค (CFG),  กลุ่มธุรกิจวัสดุก่อสร้างสินค้าตกแต่งบ้านและเครื่องใช้ไฟฟ้า (CHG), กลุ่มธุรกิจอุปกรณ์เครื่องเขียน หนังสือ และออนไลน์, กลุ่มธุรกิจศูนย์การค้าและอสังหาริมทรัพย์ (CPN), กลุ่มธุรกิจบริหารและการตลาดสินค้าแฟชั่น (CMG), กลุ่มธุรกิจโรงแรมและรีสอร์ท (CHR), กลุ่มธุรกิจร้านอาหาร (CRG) และ กลุ่มเซ็นทรัลเวียดนาม (CGVN) ในปี 2560 เซ็นทรัลได้ก้าวสู่ธุรกิจโลกออนไลน์ มีการลงทุนต่อเนื่องด้านเทคโนโลยีและโลจิสติกส์ เปิดตัวธุรกิจเจดี เซ็นทรัล ร่วมทุนกับ เจดี.คอม และเข้าซื้อหุ้นแกร็บ ประเทศไทย บริการการเดินทาง การส่งอาหาร ส่งสินค้าจากซูเปอร์มาร์เก็ต ในปี พ.ศ. 2562 จะนำเซ็นทรัล รีเทล (CRC) ธุรกิจที่มีอายุยาวนานกว่า 72 ปี เข้าตลาดหลักทรัพย์
ประวัติ > รุ่นที่ 4

รุ่นที่ 4 ของตระกูลจิราธิวัฒน์ เริ่มเข้ามีบทบาททางธุรกิจ ได้มีการแถลงข่าวกับสื่อมวลชนเปิดตัวทายาทรุ่นที่ 4 จำนวน 9 คน คือ
ธาพิดา นรพัลลภ กรรมการผู้จัดการกลุ่มบริหารสินค้าออมนิชาแนล กลุ่มห้างสรรพสินค้าเซ็นทรัล ในเครือ เซ็นทรัล รีเทล
จิระศักดิ์ จิราธิวัฒน์ ผู้อำนวยการฝ่ายลูกค้าสัมพันธ์ เจดีเซ็นทรัล
โชดก พิจารณ์จิตร กรรมการผู้จัดการใหญ่ฝ่ายบริหารสินค้า เจดีเซ็นทรัล
รวิศรา จิราธิวัฒน์ ประธานบริหารฝ่ายการตลาด บริษัท สรรพสินค้าเซ็นทรัล จำกัด และ บริษัท โรบินสัน จำกัด (มหาชน)
อาคาร จิราธิวัฒน์ ผู้จัดการฝ่ายสินค้า เจดีเซ็นทรัล
ณพัทธ์ จิราธิวัฒน์ ผู้ช่วยผู้จัดการฝ่ายพัฒนาธุรกิจ บริษัท เซ็นทรัลพัฒนา จำกัด (มหาชน)
อธิวัฒน์ จิราธิวัฒน์ ผู้จัดการโปรเจ็กต์พิเศษ บริษัท สรรพสินค้าเซ็นทรัล จำกัด
อธิเกียรติ จิราธิวัฒน์ ผู้จัดการฝ่ายการตลาด บริษัท โรบินสัน จำกัด
ฤทธิ์ จิราธิวัฒน์ ผู้จัดการโปรเจ็กต์ "Central Chat&Shop" ของ CentralGroup Online.
ตระกูลจิราธิวัฒน์ในธุรกิจอื่น

นอกเหนือจากที่ทำธุรกิจในเครือเซ็นทรัลแล้ว  ศุภาวิตาและทยาวัต จิราธิวัฒน์ จากรุ่นที่ 4 ได้เริ่มสร้างธุรกิจตามความสนใจของตัวเอง คือ ทำธุรกิจคอนโดมิเนียมแกรนด์ดูเพล็กซ์
ตระกูลจิราธิวัฒน์ยังมีบุคคลในวงการบันเทิง  พิชัย จิราธิวัฒน์ ประธานคณะกรรมการพลังงานหอการค้าไทย นอกจากจะกรรมการบริหารผู้แทนบริษัทกลุ่มเซ็นทรัล ยังรับหน้าที่เป็นกรรมการผู้จัดการค่ายเพลงสไปซีดิสก์ ส่วนภัสสรกรณ์ จิราธิวัฒน์ รุ่นที่ 3 บุตรชายคนเล็กของสุทธิเกียรติ เป็นนักร้อง นักแสดง ที่สมรสกับนักแสดง ราศรี บาเล็นซิเอก้า เปิดบริษัท ป๊อก 9 เอ็นเทอร์เทนเมนท์ จำกัด รับผลิตงานบันเทิง ทุกรูปแบบ พชร จิราธิวัฒน์ รุ่นที่ 4 เป็นนักแสดง นักดนตรี ทำธุรกิจ ร้านเฟรนช์ฟรายส์ชื่อ Potato Corner มีสาขาในไทยมากกว่า 34 แห่ง พชรยังเป็นเป็นผู้บริหารโปรดักชั่นสตูดิโอสำหรับทำเพลงภาพยนตร์ และเป็นที่ปรึกษาสำหรับ Live Concert ที่ชื่อ Viveka & Vehement Recording and Live Music Production ส่วน พิมพิศา จิราธิวัฒน์ (แพร) พี่สาวของพชร ก็เคยมีผลงานเพลงเช่นกัน
สภาครอบครัวและธรรมนูญครอบครัว

ภายหลังจากเกิดวิกฤตการณ์การเงินในเอเชีย พ.ศ. 2540 ส่งผลต่อการดำเนินธุรกิจ วันชัย จิราธิวัฒน์ ผู้นำองค์กรคนที่ 3 ปรับโครงสร้างองค์กร เปลี่ยนจากธุรกิจแบบกงสีมาสู่ความเป็นมืออาชีพมากขึ้น โดยให้วิโรจน์ ภู่ตระกูล ซีอีโอคนแรกของลีเวอร์ บราเธอร์ (ประเทศไทย) หรือยูนิลีเวอร์ มาช่วยจัดทำสภาครอบครัวและร่างธรรมนูญครอบครัว ตั้งแต่ปี 2541 ใช้เวลา 4 ปี หรือปี 2545 จึงแล้วเสร็จ ธรรมนูญครอบครัวมีไว้สำหรับ ทายาทและคู่สมรส 5 รุ่น
สภาครอบครัวและธรรมนูญครอบครัว > โครงสร้างการปกครอง

สำหรับโครงสร้างการปกครอง แบ่งเป็น 3 ส่วน
ครอบครัว มีสภาครอบครัว (Family council) มีสุทธิชัย จิราธิวัฒน์เป็นหัวหน้าสภา และมีผู้ใหญ่ในครอบครัว 14 คน มาจากสมาชิกทุกกลุ่มนั่งเป็นบอร์ดในสภา สภาครอบครัวทำหน้าที่ดูแลเรื่องพื้นฐานของสมาชิกครอบครัวจิราธิวัฒน์ อย่าง สวัสดิการ ค่าเล่าเรียน ค่ารักษาพยาบาล การจัดงานแต่งงาน งานศพ ฯลฯ
ความเป็นเจ้าของ มี CG Board หรือมาจากเซ็นทรัล กรุ๊ป จากครอบครัวดูแล ยังมีคนนอกรวมเป็น 8-19 คน  หน้าที่ของบอร์ดคือตัดสินใจเกี่ยวกับการลงทุนมูลค่าเกินกว่า 3,000 ล้านบาท  รวมถึงรายงานผลการดำเนินงานของธุรกิจครอบครัว การจ่ายเงินปันผลด้วย
ธุรกิจ มีทศเป็นหัวหน้า และปริญญ์ จิราธิวัฒน์ คุมการเงิน สำหรับหน้าที่ของกรรมการบริหารนี้คือจะตัดสินใจเกี่ยวกับการลงทุนมูลค่าต่ำกว่า 3,000 ล้านบาท โดยต้องแจ้ง CG Board ด้วย แต่ไม่ต้องตัดสินใจ
สภาครอบครัวและธรรมนูญครอบครัว > ธรรมนูญครอบครัว

ตระกูลจิราธิวัฒน์มีการกำหนดรายละเอียด​ กฎระเบียบ หรือข้อตกลงต่าง ๆ ดังนี้
การแบ่งผู้ถือหุ้น ในส่วนของความเป็นเจ้าของ ผู้ที่มีสิทธิได้รับเงินปันผล คือ รุ่นที่ 2 หรือลูกคุณเตียงโดยตรง ซึ่งมีอยู่ 26 คน (ปัจจุบันเหลือ 23 คน) ทั้งนี้ทายาทในแต่ละสายเป็นผู้ได้รับประโยชน์ต่อ สมาชิกทั้ง 3 สาย ได้รับหุ้นในจำนวนที่เท่ากัน เริ่มมีการจ่ายเงินปันผลผู้ถือหุ้น ในปี พ.ศ. 2543 เป็นปีแรก ตระกูลไม่อนุญาตให้เขยหรือสะใภ้เข้ามาทำงานในเครือ เนื่องจากมองว่าแต่ละบ้านได้รับการเลี้ยงดู หรือเติบโตมาแตกต่างกัน ในด้านสวัสดิการ มีการกำหนดถึงขอบเขตของสิทธิ เช่น ฝั่งจิราธิวัฒน์ที่เป็นผู้หญิงอาจจะมีสิทธิในบางเรื่องบางอย่างน้อยกว่าผู้ชาย​ โดยเฉพาะในแง่ของการถ่ายทอดสิทธิสวัสดิการไปยังรุ่นถัดไป หรือในแง่ของการถือหุ้นที่อาจจะลดหลั่นลงมา ในการซื้อขายหุ้น ห้ามขายหุ้นให้แก่บุคคลอื่น แต่ขายหุ้นกันภายในครอบครัวได้
ตระกูลมีเว็บไซต์ส่วนตัวเพื่อให้สมาชิกทุกคนในครอบครัวเข้าไปศึกษารายละเอียดของสิทธิ บทบาท และขอบเขตที่สมาชิก จะได้รับ ทั้งเรื่องที่อยู่อาศัย การศึกษา การรักษาพยาบาล การแต่งงาน รวมไปถึงการจัดการงานศพ นอกจากนั้นยังมีกำหนดวาระที่สมาชิกต้องมาพบปะกัน โดยสมาชิกครอบครัวจะมาพบปะกันทุกไตรมาสที่บ้านศาลาแดง โดยจะมาพบกันใน 2 เทศกาลสำคัญ คือ วันตรุษจีน กับวันคริสต์มาส และมีการจัด Chirathivat MIM​ (Management Information Meeting) อีกปีละ 2 ครั้ง ทั้งใน กรุงเทพและต่างจังหวัด
ธรรมนูญครอบครัวมีการกำหนดกฎและบทลงโทษ ทั้งมีการตักเตือน ทำทัณฑ์บน มีการตัดเงินสวัสดิการ และหากยังไม่มีการปรับปรุง หรือยังคงทำผิดมากเกินกว่า 3 ครั้งขึ้นไป ก็จะมีการใช้มาตรการสูงสุด เช่น ตัดเงินสวัสดิการที่เคยช่วยเหลือทั้งหมด นอกจากนั้นยังมีข้อคิดจากผู้ใหญ่ในตระกูล เช่น ให้อยู่ร่วมกันเป็นครอบครัว, ประหยัด, ขยัน มานะบากบั่น และซื่อสัตย์, มีความยุติธรรม, รับผิดชอบต่อหน้าที่, มีความต่อเนื่องของผู้บริหารทั้งคนในและคนนอก รวมทั้งการคิดค้นและสร้างนวัตกรรมใหม่ ข้อควรหลีกเลี่ยง เช่น การสูบบุหรี่, พูดมากไร้สาระ,​ไม่ตรงต่อเวลา, โลภ เอาแต่ได้, อวดเก่งแต่ไม่เก่งจริง, เอาเปรียบผู้อื่น,​ เกียจคร้าน, โกง ปากกับใจไม่ตรงกัน, ไม่ฟังความเห็นผู้อื่น, ดื้อรั้น สติปัญญาน้อย
เอเรียกุ

เอเรียกุ (ญี่ปุ่น: 永暦; โรมาจิ: Eiryaku) เป็นชื่อศักราชญี่ปุ่นที่เกิดหลังปีเฮจิและก่อนหน้าโอโฮ ศักราชนี้กินระยะเวลาจากมกราคม ค.ศ. 1160 ถึงกันยายน ค.ศ. 1161 จักรพรรดิผู้ครองราชย์คือ จักรพรรดินิโจ
เปลี่ยนศักราช

9 กุมภาพันธ์ ค.ศ. 1160 เอเรียกุกันเน็ง (ญี่ปุ่น: 永暦元年; โรมาจิ: Eiryaku gannen): เริ่มต้นศักราชใหม่ โดยปีเก่าสิ้นสุดในปีเฮจิที่ 2, วันที่ 10 เดือน 1
เหตุการณ์ในปีเอเรียกุ

1160 (ปีเอเรียกุที่ 1): มินาโมโตะ โนะ โยชิโตโมะ (1123–1160) เสียชีวิตในดารทัพเพื่อโค่นล้มไทระ โนะ คิโยโมริ ภรรยาของโยชิโตโมะ โทกิวะ โกเซ็งถูกบังคับให้หนีออกจากเกียวโตพร้อมลูกชายทั้งสามคน
ข้อมูล

Brown, Delmer M. and Ichirō Ishida, eds. (1979). Gukanshō: The Future and the Past. Berkeley: University of California Press. ISBN 978-0-520-03460-0; OCLC 251325323
Nussbaum, Louis-Frédéric and Käthe Roth. (2005). Japan encyclopedia. Cambridge: Harvard University Press. ISBN 978-0-674-01753-5; OCLC 58053128
Titsingh, Isaac. (1834). Nihon Odai Ichiran; ou, Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. OCLC 5850691
Varley, H. Paul. (1980). A Chronicle of Gods and Sovereigns: Jinnō Shōtōki of Kitabatake Chikafusa. New York: Columbia University Press. ISBN 9780231049405; OCLC 6042764
แหล่งข้อมูลอื่น

National Diet Library, "The Japanese Calendar" -- historical overview plus illustrative images from library's collection
ระบบสนับสนุนเทคโนโลยีสารสนเทศ

ระบบสนับสนุนเทคโนโลยีสารสนเทศ (Information Technology Support Systems) หรือเรียกโดยย่อว่า (IT Support Systems) หมายถึง ระบบที่นำมาใช้ในการสนับสนุนสารสนเทศที่มีอยู่ให้เกิดประสิทธิภาพสูงสุด
ระบบสนับสนุนเทคโนโลยีสารสนเทศ

ประกอบด้วยเทคโนโลยีคอมพิวเตอร์และเทคโนโลยีสื่อสารโทรคมนาคมเป็นหลัก ความพิเศษของเทคโนโลยีทั้งสองนี้ก็ตรงที่ ต่างเป็นเทคโนโลยีที่เสริมซึ่งกันและกัน กล่าวคือ เทคโนโลยีคอมพิวเตอร์จะไม่สามารถใช้งานได้เต็มประสิทธิภาพหากเป็นเทคโนโลยีเดี่ยว
ระบบสนับสนุนเทคโนโลยีสารสนเทศ ประกอบไปด้วย หลักสำคัญในการจัดการสารสนเทศเป็นจำนวนมากซึ่งสามารถเปลี่ยนแปลงไปตามยุคสมัยและเทคโนโลยีใหม่ ๆ แต่ในทางรูปแบบแนวคิดของการนำไปใช้นั้นจะมีรูปแบบที่ชัดเจนสามารถใช้วิเคราะห์และจัดการได้จากแนวคิดและแนวทางการจัดการสารสนเทศได้ตาม แนวความคิดที่ตกผลึกของกระบวนการจัดการเทคโนโลยีสารสนเทศ (Concepts and Management)
แนวความคิดที่ตกผลึกของกระบวนการจัดการเทคโนโลยีสารสนเทศ

แนวความคิดที่ตกผลึกของกระบวนการจัดการเทคโนโลยีสารสนเทศ (Concepts and Management) เป็นแนวคิดที่อยู่บนพื้นฐานของปัจจัยต่าง ๆ ที่จะนำระบบสนับสนุนเทคโนโลยีสารสนเทศมาเพิ่มประสิทธิภาพการทำงานของมนุษย์ ซึ่งจะมีองค์ประกอบที่ใช้แตกต่างกันไปตามภารกิจและขนาดองค์กร วัตถุประสงค์ และเงื่อนไขต่าง ๆ ปัจจัยเหล่านั้นที่ใช้สำหรับการตัดสินใจสามารถจำแนกออกได้ดังนี้
แนวความคิดที่ตกผลึกของกระบวนการจัดการเทคโนโลยีสารสนเทศ > ระบบสารสนเทศ (Information System) (IS)

ประกอบไปด้วย การเปลี่ยนข้อมูล (Data) ไปเป็นสารสนเทศ (Information) และทำให้สารสนเทศนั้นกลายเป็นความรู้ (Knowledge) นอกจากนี้จากยังมีคำหนึ่งที่มาความหมายสืบเนื่องจากทั้ง 3 คำ คือ ผู้รู้ (Wisdom) หรือ กูรู หมายถึง บุคคลที่มีความรู้ด้านนั้น ๆ จนเกิดความเชี่ยวชาญ ชำนาญการในความรู้นั้น ๆ
แนวความคิดที่ตกผลึกของกระบวนการจัดการเทคโนโลยีสารสนเทศ > ระบบประมวลผลธุรกรรม (Transaction Processing System)

เป็นกระบวนการที่มีการปฏิบัติงานอย่างต่อเนื่องเกิดขึ้นประจำวัน เป็นข้อมูลกระบวนการที่เกิดขึ้นซ้ำ ๆ เช่น ลูกค้าทำการสั่งซื้อหรือจ่ายเงิน การเก็บข้อมูลสินค้าคงคลัง ในธุรกิจที่มีการทำรายการที่เกิดขึ้นอย่างต่อเนื่อง ระบบสารสนเทศที่สนับสนุนการทำงานนี้เรียกว่าระบบประมวลผลธุรกรรม เมื่อใดก็ตามที่มีการทำธุรกรรมหรือปฏิบัติงานในลักษณะดังกล่าวข้อมูลที่เกี่ยวข้องจะเกิดขึ้นทันที เช่น ทุกครั้งที่มีการขายสินค้า ข้อมูลที่เกิดขึ้นก็คือ ชื่อลูกค้า ประเภทของลูกค้า จำนวนและราคาของสินค้าที่ขายไป รวมทั้งวิธีการชำระเงินของลูกค้า ระบบนี้จะมีการจัดกลุ่มข้อมูลลักษณะเหมือนกันไว้ด้วยกันการคิดคำนวณ เพื่อให้ได้ผลลัพธ์ที่เป็นประโยชน์ ทำการจัดเรียงข้อมูลเพื่อทำให้การประมวลผลง่ายขึ้นและทำการสรุปข้อมูล เป็นการลดขนาดของข้อมูลให้เล็กหรือกะทัดรัดขึ้น มีการเก็บ (Storage) การบันทึกเหตุการณ์ที่มีผลต่อการปฏิบัติงานแต่งานส่วนใหญ่ของ TPS จะเกิดขึ้นในระดับปฏิบัติการมากกว่า
แนวความคิดที่ตกผลึกของกระบวนการจัดการเทคโนโลยีสารสนเทศ > ระบบสารสนเทศเพื่อการจัดการ (Management Information Systems) (MIS)

คือ ระบบประมวลผลรายการที่ครอบคลุมกิจกรรมหลัก ๆ ขององค์กร แต่จะแตกต่างจากระบบประมวลผลรายการที่ ระบบสารสนเทศเพื่อการจัดการ ช่วยสนับสนุนการตัดสินใจของผู้บริหาร และออกรายงานต่าง ๆ ที่จำเป็นสำหรับใช้ตัดสินใจ ซึ่งจะเป็นรายงานสรุปข้อมูลต่าง ๆ ซึ่งไม่ใช่งานประจำที่ทำอยู่ทุกวัน เหมือนกับระบบประมวลผลรายการ ระบบสารสนเทศเพื่อการจัดการ ยังใช้สำหรับการวางแผน การติดตามและควบคุมงานในองค์กรด้วย ซึ่งผู้บริหารระดับล่าง และกลางเป็นผู้ใช้งาน